Dona'm les entitats que apareixen en el text següent:
Georgina Regàs i Pagès (Barcelona, 10 d'agost de 1932) és una cuinera i escriptora, figura clau en la recuperació i divulgació de la cuina tradicional catalana. Autora d'una vintena de llibres de cuina, ha dedicat bona part de la seva jubilació a investigar i crear nous gustos de melmelades a través del Museu de la Confitura de Torrent. És filla del dramaturg Xavier Regàs i Castells i de Mariona Pagès. Germana de Xavier, decorador, de Rosa, escriptora, i d'Oriol, promotor cultural. El pare era cap de serveis de la Generalitat i va marxar a l'exili amb el govern. Va estar en un camp de concentració. Amb el seu germà Xavier va estar internada als Països Baixos i en esclatar la Segona Guerra Mundial va tornar a Barcelona. Entre el 1939 i el 1950, va estar en un internat a Barcelona. Després de treballar un temps a l'Institut Amatller d'Art Hispànic, recomanada pel doctor Manuel Trens, als 21 anys va decidir anar a Anglaterra, on va treballar com a secretària del doctor Trueta a Oxford durant tres anys. També va ser hostessa d'una companyia aèria. Va viure un temps a Salzburg, on es va casar, i retornà a Barcelona l'any 1968, on començà a treballar al despatx del seu germà, Oriol Regàs, promotor cultural i fundador de locals tan mítics com el Bocaccio de Barcelona, santuari de la Gauche Divine. Va treballar divuit anys amb el seu germà i anys més tard, va decidir compaginar aquesta feina amb la posada en marxa d'una cuina a Torrent i en la confecció de confitures. Posteriorment va muntar una botiga de menjars preparats a Palafrugell que va haver de tancar al cap de tres anys i tornar amb l'Oriol. Mentrestant, seguia fent les confitures per al Mas de Torrent. L'any 2004 va fundar el Museu de la Confitura, únic a Catalunya, que Georgina va obrir a la plaça Major de Torrent i en l'obrador s'hi elaboren confitures, melmelades i gelees de més de 140 sabors. El museu és un espai creat per descobrir tots els secrets que s'amaguen en un pot de confitura. Per a Georgina Regàs és, entre altres coses, la forma de viure la vellesa amb mentalitat més jove. Ja sis anys més tard, el 2010 va rebre la medalla d'or al Dalemain Marmalada Festival a Cùmbria amb una creació seva a base de cumquat. Ha escrit més d'una vintena de llibres tots relacionats amb el món de la cuina. Ha venut deu mil exemplars de 70 confitures, que va publicar el 2002 per celebrar els setanta anys. Aquest llibre ha estat mereixedor d'una menció especial als premis Gourmand que guardonen els millors llibres de cuina del món.
Georgina Regàs i Pagès : artista_o_autor, Barcelona : Entitat_Geopolítica, Museu de la Confitura : organització, Torrent : Entitat_Geopolítica, Xavier Regàs i Castells : artista_o_autor, Mariona Pagès : actor_o_director, Xavier : persona, Rosa : artista_o_autor, Oriol : persona, Generalitat : govern, Països Baixos : Entitat_Geopolítica, Segona Guerra Mundial : conflicte, Manuel Trens : persona, Anglaterra : Entitat_Geopolítica, Trueta : persona, Oxford : Entitat_Geopolítica, Salzburg : Entitat_Geopolítica, Oriol Regàs : persona, Palafrugell : Entitat_Geopolítica, Mas de Torrent : edifici, Catalunya : Entitat_Geopolítica, Georgina : artista_o_autor, Georgina Regàs : artista_o_autor, Dalemain Marmalada Festival : esdeveniment, Cùmbria : Entitat_Geopolítica, melmelades : aliment, confitures : aliment, gelees : aliment, confitura : aliment, cumquat : aliment, Institut Amatller d'Art Hispànic : organització, Bocaccio : edifici, plaça Major : ubicació, 70 confitures : obra_escrita